text: বরিশাল বাংলাদেশের দক্ষিণাঞ্চলের একটি প্রধান শহর। এটি বরিশাল বিভাগের অন্তর্গত ও একই সাথে জেলা ও বিভাগীয় সদর দপ্তর। কীর্তনখোলা নদীর তীরে মোগল আমলে স্থাপিত লবণচৌকি গিরদে বন্দর কে কেন্দ্র করে এ শহর গড়ে ওঠে ও ১৮০১ সালে বরিশালে তৎকালীন বাকেরগঞ্জ জেলার সদর দপ্তর স্থাপিত হলে, শহর হিসেবে এর ব্যাপক গুরুত্ব বাড়ে। দেশের খাদ্যশস্য উৎপাদনের একটি মূল উৎস এই বৃহত্তর বরিশাল। বরিশালে একটি নদীবন্দর রয়েছে যেটি দেশের অন্যতম প্রাচীন, দ্বিতীয় বৃহত্তম ও গুরুত্বপূর্ণ একটি নদীবন্দর।
  
  নামকরণ
  বরিশাল নামকরণ সম্পর্কে বিভিন্ন মতভেদ রয়েছে। এক কিংবদন্তি থেকে জানা যায় যে, পূর্বে এখানে খুব বড় বড় শাল গাছ জন্মাতো, আর এই বড় শাল গাছের কারণে (বড়+শাল) বরিশাল নামের উৎপত্তি। খাল বিল জলাভূমিতে ভরা বরিশালে যাতায়াতের অসুবিধাকে মাথায় রেখে চালু হয়েছে কথা আইতে শাল যাইতে শাল, তার নাম বরিশাল। কেউ কেউ দাবি করেন, পর্তুগীজ বেরি ও শেলির প্রেমকাহিনীর জন্য বরিশাল নামকরণ করা হয়েছে। অন্য এক কিংবদন্তি থেকে জানা যায় যে, গিরদে বন্দরে (গ্রেট বন্দর) ঢাকার নবাবদের বড় বড় লবণের গোলা ও চৌকি ছিল। ইংরেজ ও পর্তুগীজ বণিকরা বড় বড় লবণের চৌকিকে 'বরিসল্ট' বলতো। অথাৎ বরি (বড়)+ সল্ট(লবণ)= বরিসল্ট। আবার অনেকের ধারণা এখানকার লবণের দানাগুলো বড় বড় ছিল বলে 'বরিসল্ট' বলা হতো । পরবর্তিতে বরিসল্ট শব্দটি পরিবর্তিত হয়ে বরিশাল নামে পরিচিতি লাভ করে।
  
  ভৌগোলিক সীমারেখা 
  বরিশাল জেলা ২১ ডিগ্রি থেকে ২৩ ডিগ্রি উত্তর অক্ষাংশ এবং ৮৯ ডিগ্রি থেকে ৯১ ডিগ্রি পূর্ব দ্রাঘিমায় অবস্থিত। বরিশাল শহর এর আয়তন ৯৩.৬৩ বর্গ কিমি।
  
  জনসংখ্যা 
  বরিশাল মেট্রোপলিটন শহরে বসবাসরত জনসংখ্যা ২১০,৩৭৪ জন। মহানগরীয় অঞ্চলে বসবাসরত জনসংখ্যা ৩,৮৫৩,০৯৩ জন। মোট জনসংখ্যার ৫৩.২৮% পুরুষ এবং নারী ৪৬.৭২%। বরিশালের মোট জনসংখ্যার ৯০.৬৪% মুসলিম, ৮.৩৮% হিন্দু, খ্রিষ্টান ০.৯৮%। মসজিদ এর সংখ্যা ১৫০, চার্চ এর সংখ্যা ৫, মন্দিরের সংখ্যা ২০-র উপর।
  
  প্রকাশনা 
  দৈনিক দক্ষিণাঞ্চল, দৈনিক পল্লী অঞ্চল, দৈনিক শাহনামা, দৈনিক বাংলার বনে, দৈনিক আজকের বার্তা, দৈনিক আজকের পরিবর্তন, দৈনিক মতবাদ, দৈনিক সত্য সংবাদ, দৈনিক বরিশাল বার্তা, দৈনিক ভোরের অঙ্গিকার, দৈনিক বরিশাল প্রতিদিন, দৈনিক বিপ্লবী বাংলাদেশ, দৈনিক আজকের বরিশাল, দৈনিক বরিশালের ভোরের আলো, দৈনিক বরিশালের আজকাল, দৈনিক কলমের কণ্ঠ, বরিশাল ক্রাইম নিউজ, দৈনিক সময়ের বার্তা।
  সাপ্তাহিকীর / সাময়িকী
  বাকেরগঞ্জ পরিক্রমা, চিরন্তন বাংলা, উপকূল।
  
  উল্লেখযোগ্য স্থান ও স্থাপনা
   বিবির পুকুর
   বঙ্গবন্ধু উদ্যান (বেলস পার্ক)
   অশ্বিনী কুমার টাউন হল
   বরিশাল জিলা স্কুল 
   বিভাগীয় যাদুঘর (কালেক্টরেট ভবন)
   ব্রজমোহন কলেজ
   শের-ই-বাংলা মেডিকেল কলেজ হাসপাতাল
  বরিশাল বিশ্ববিদ্যালয়
  বরিশাল ইঞ্জিনিয়ারিং কলেজ 
   অক্সফোর্ড মিশন এপিফানী গির্জা
   ব্যাপ্টিস্ট মিশন গির্জা
   সেইন্ট পিটার চার্চ
   কীর্তনখোলা নদী
   বরিশাল নদী বন্দর
  
  উল্লেখযোগ্য ব্যক্তিত্ব
  বীরশ্রেষ্ঠ মহিউদ্দিন জাহাঙ্গীর -মুক্তিযোদ্ধা; 
  অশ্বিনীকুমার দত্ত - সমাজসেবক;
  জীবনানন্দ দাশ - কবি;
  আবদুর রহমান বিশ্বাস - সাবেক রাষ্ট্রপতি ; 
  শওকত হোসেন হিরন - সাবেক মেয়র;
  শের-ই বাংলা এ.কে.ফজলুল হক-  রাজনৈতিক ব্যক্তিত্ব
  সুফিয়া কামাল-কবি
  কামিনী রায়-কবি
  
  তথ্যসূত্র
  
  বহিঃসংযোগ 
  
   বরিশাল জেলা তথ্য বাতায়ন
  
  বিষয়শ্রেণী:বরিশাল
  বিষয়শ্রেণী:বাংলাদেশের শহর
  বিষয়শ্রেণী:বরিশাল জেলার জনবহুল স্থান
title: বরিশাল